/* KOM/2010/0578 v konečnom znení */ Návrh ROZHODNUTIE EURÓPSKEHO PARLAMENTU A RADY o mobilizácii fondu solidarity EÚ





[pic] | EURÓPSKA KOMISIA | Brusel, 13.10.2010 KOM(2010) 578 v konečnom znení Návrh ROZHODNUTIE EURÓPSKEHO PARLAMENTU A RADY o mobilizácii fondu solidarity EÚ (predložený Komisiou) DÔVODOVÁ SPRÁVA Medziinštitucionálna dohoda zo 17. mája 2006[1] umožňuje mobilizáciu fondu solidarity Európskej únie v rámci ročného stropu vo výške 1 mld. EUR, a to mimo príslušných okruhov finančného rámca. Podmienky oprávnenosti na finančné prostriedky z fondu sú uvedené v nariadení Rady (ES) č. 2012/2002[2]. Na základe žiadostí o pomoc z fondu, ktoré predložilo Portugalsko v súvislosti so zosuvmi pôdy a záplavami na ostrove Madeira a Francúzsko v súvislosti s búrkou Xyntia z februára 2010, sa celkové škody odhadujú nasledovne: (EUR) | Priame škody | Hranica | Suma pri sadzbe 2,5 % | Suma pri sadzbe 6 % | Celková výška navrhovanej pomoci | Portugalsko, Madeira – záplavy 2010 | 1 080 000 000 | 958 406 000 | 23 960 150 | 7 295 640 | 31 255 790 | Francúzsko – búrka Xyntia 2010 | 1 425 430 000 | 3 466 573 000 | 35 635 750 | - | 35 635 750 | Spolu | 66 891 540 | Po posúdení predložených žiadostí[3],[4] a zohľadnení maximálnej možnej výšky pomoci z fondu, ako aj po zohľadnení rozsahu prerozdelenia rozpočtových prostriedkov v rámci okruhu, v ktorom sa vyžadujú dodatočné výdavky, Komisia navrhuje mobilizovať fond solidarity Európskej únie v celkovej výške 66 891 540 EUR a prideliť tieto prostriedky do okruhu 3b finančného rámca. Predložením tohto návrhu o použití fondu Komisia začína v súlade s bodom 26 medziinštitucionálnej dohody zo 17. mája 2006 zjednodušený postup trialógu s cieľom dosiahnuť u oboch zložiek rozpočtového orgánu dohodu o potrebe využiť finančné prostriedky z fondu a o požadovanej výške týchto prostriedkov. Komisia vyzýva jednotlivé zložky rozpočtového orgánu, aby o svojich úmysloch informovali druhú zložku rozpočtového orgánu a Komisiu. V prípade nesúhlasu ktorejkoľvek zložky rozpočtového orgánu bude zvolané oficiálne zasadnutie trialógu. Komisia predloží návrh opravného rozpočtu (NOR) s cieľom zahrnúť do rozpočtu na rok 2010 osobitné viazané a platobné rozpočtové prostriedky, ako sa vyžaduje v bode 26 medziinštitucionálnej dohody zo 17. mája 2006. Návrh ROZHODNUTIE EURÓPSKEHO PARLAMENTU A RADY o mobilizácii fondu solidarity EÚ EURÓPSKY PARLAMENT A RADA EURÓPSKEJ ÚNIE, so zreteľom na medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[5], a najmä na jej bod 26, so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje fond solidarity Európskej únie[6], so zreteľom na návrh Komisie[7], keďže: (1) Európska únia zriadila fond solidarity (ďalej len „fond“), aby prejavila solidaritu s obyvateľstvom v regiónoch postihnutých katastrofou. (2) Medziinštitucionálna dohoda zo 17. mája 2006 umožňuje mobilizáciu fondu v rámci ročného stropu vo výške 1 mld. EUR. (3) Nariadenie (ES) č. 2012/2002 obsahuje ustanovenia, na základe ktorých možno fond mobilizovať. (4) Portugalsko predložilo žiadosť o mobilizáciu fondu v súvislosti s katastrofou spôsobenou zosuvmi pôdy a záplavami na ostrove Madeira. (5) Francúzsko predložilo žiadosť o mobilizáciu fondu v súvislosti s katastrofou spôsobenou búrkou Xyntia, ROZHODLI TAKTO: Článok 1 V rámci všeobecného rozpočtu Európskej únie na rozpočtový rok 2010 sa mobilizuje fond solidarity Európskej únie s cieľom poskytnúť prostriedky vo výške 66 891 540 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ L 139, 14. 6.2006, s. 1. [2] Ú. v. ES L 311, 14. 11.2002, s. 3. [3] Oznámenie Komisii SEK(2010) 1149 o žiadosti Francúzska o mobilizáciu fondu solidarity Európskej únie. [4] Oznámenie Komisii SEK(2010) 1147 o žiadosti Portugalska o mobilizáciu fondu solidarity Európskej únie. [5] Ú. v. EÚ L 139, 14. 6.2006, s. 1. [6] Ú. v. ES L 311, 14. 11.2002, s. 3. [7] Ú. v. EÚ C […], […], s. […].